Priekšlikums PADOMES LĒMUMS, ar ko formulē nostāju, kas Eiropas Savienības vārdā jāpieņemES un Turcijas Asociācijas padomē /* COM/2012/092 final - 2012/0041 (NLE) */





PASKAIDROJUMA RAKSTS Nolīgumu, ar ko izveido asociāciju starp Eiropas Ekonomikas kopienu un Turciju[1] (turpmāk „Ankaras nolīgums”), parakstīja 1963. gada 12. septembrī, un tas stājās spēkā 1964. gada 1. decembrī. Saskaņā ar Ankaras nolīguma 22. pantu ES un Turcijas Asociācijas padome var pieņemt atbilstošus lēmumus, lai sasniegtu šajā nolīgumā noteikto mērķi. Asociācijas padome 1995. gada 22. decembrī pieņēma Lēmumu Nr. 1/95 par muitas savienības pēdējā posma īstenošanu[2]. Muitas savienības pareizai darbībai nepieciešams, lai Turcija savā iekšējā tiesību sistēmā iekļautu Savienības instrumentus, kuri attiecas uz tirdzniecības tehnisko šķēršļu novēršanu. Šajā nolūkā Asociācijas padomes Lēmumā Nr. 2/97 izveidoja sarakstu ar attiecīgajiem tajā laikā spēkā esošajiem Savienības instrumentiem. Tā kā attiecībā uz tirdzniecības tehniskajiem šķēršļiem Savienības acquis nepārtraukti attīstās, ir lietderīgi atjaunināt Lēmumu Nr. 2/97. Turklāt līdz ar Savienības acquis turpmāku attīstību sistemātiski jāatjaunina ar tirdzniecības tehnisko šķēršļu novēršanu saistītie Savienības instrumenti, kuri Turcijai jāiekļauj savā iekšējā tiesību sistēmā. Šajā nolūkā ir jāveic grozījumi dažos Lēmuma Nr. 1/95 pantos. Šajā priekšlikumā Padomes lēmumam definēta nostāja, kas Eiropas Savienībai jāpieņem ES un Turcijas Asociācijas padomē attiecībā uz 8., 9. un 52. panta grozījumiem Asociācijas padomes Lēmumā Nr. 1/95. 2012/0041 (NLE) Priekšlikums PADOMES LĒMUMS, ar ko formulē nostāju, kas Eiropas Savienības vārdā jāpieņem ES un Turcijas Asociācijas padomē EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Nolīgumu, ar ko izveido asociāciju starp Eiropas Ekonomikas kopienu un Turciju[3] (turpmāk „Ankaras nolīgums”), parakstīja 1963. gada 12. septembrī, un tas stājās spēkā 1964. gada 1. decembrī. (2) Saskaņā ar Ankaras nolīguma 22. pantu ES un Turcijas Asociācijas padome var pieņemt atbilstošus lēmumus, lai sasniegtu šajā nolīgumā noteikto mērķi. (3) Asociācijas padome 1995. gada 22. decembrī pieņēma Lēmumu Nr. 1/95 par muitas savienības pēdējā posma īstenošanu[4]. (4) Lai nodrošinātu muitas savienības pareizu darbību, Turcijai savā iekšējā tiesību sistēmā jāiekļauj Savienības instrumenti, kuri attiecas uz tirdzniecības tehnisko šķēršļu novēršanu. (5) Šajā nolūkā Asociācijas padomes Lēmumā Nr. 2/97 izveidoja sarakstu ar attiecīgajiem tajā laikā spēkā esošajiem Savienības instrumentiem. Tā kā attiecībā uz tirdzniecības tehniskajiem šķēršļiem Savienības acquis nepārtraukti attīstās, ir lietderīgi atjaunināt Lēmumu Nr. 2/97. (6) Līdz ar Savienības acquis turpmāku attīstību sistemātiski jāatjaunina ar tirdzniecības tehnisko šķēršļu novēršanu saistītie Savienības instrumenti, kuri Turcijai jāiekļauj savā iekšējā tiesību sistēmā. Šajā nolūkā ir jāveic grozījumi dažos Lēmuma Nr. 1/95 pantos, IR PIEŅĒMUSI ŠO LĒMUMU. 1. pants Eiropas Savienības nostāja Asociācijas padomē balstās uz Asociācijas padomes lēmuma projektu, kas pievienots šim lēmumam. Savienības pārstāvji Asociācijas padomē par nebūtiskām Asociācijas padomes lēmuma projekta izmaiņām var vienoties bez Padomes papildu lēmuma. 2. pants Pēc ES un Turcijas Asociācijas padomes lēmuma pieņemšanas to publicē Eiropas Savienības Oficiālajā Vēstnesī. 3. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs Pielikums Projekts EK UN TURCIJAS ASOCIĀCIJAS PADOMES LĒMUMS Nr. […/2011] [...], ar ko groza 8., 9. un 52. pantu EK un Turcijas Asociācijas padomes Lēmumā Nr. 1/95 ES UN TURCIJAS ASOCIĀCIJAS PADOME, ņemot vērā 1963. gada 12. septembra Nolīgumu, ar ko izveido asociāciju starp Eiropas Ekonomikas kopienu un Turciju, un jo īpaši tā 22. panta 3. punktu, tā kā: (1) Saskaņā ar 8. pantu EK un Turcijas Asociācijas padomes 1995. gada 22. decembra Lēmumā Nr. 1/95 par muitas savienības pēdējā posma īstenošanu[5] Turcijai savā iekšējā tiesību sistēmā ir jāiekļauj Kopienas instrumenti, kuri attiecas uz tirdzniecības tehnisko šķēršļu novēršanu. (2) Šajā nolūkā Asociācijas padome 1997. gada 2. jūnijā pieņēma Lēmumu Nr. 2/97, ar ko izveido Kopienas instrumentu sarakstu attiecībā uz tirdzniecības tehnisko šķēršļu novēršanu, kā arī nosacījumus un sīki izstrādātus pasākumus, ar kuriem reglamentē to ieviešanu Turcijā[6]. (3) Attiecībā uz tirdzniecības tehniskajiem šķēršļiem Savienības acquis nepārtraukti attīstās, un līdz ar to ir lietderīgi atjaunināt Lēmumu Nr. 2/97. (4) Lēmuma Nr. 1/95 8., 9. un 52. pants jāgroza, lai varētu pastāvīgi atjaunināt attiecīgo Asociācijas padomes lēmumu. (5) Šis lēmums neskar nevienu nostāju, ko Turcija varētu pieņemt pievienošanās sarunās par attiecīgajām sadaļām, IR PIEŅĒMUSI ŠO LĒMUMU. 1. pants Lēmuma Nr. 1/95 8. panta 2. punktam pievieno šādas daļas: "Eiropas Komisija katra gada sākumā Muitas savienības apvienotajai komitejai iesniedz Eiropas Savienības instrumentu atjauninātu sarakstu, kurā pievienoti jaunie tiesību akti un svītroti tie tiesību akti, kuri vairs nav atbilstīgi. Muitas savienības apvienotā komiteja pieņem Eiropas Savienības instrumentu atjaunināto sarakstu četru mēnešu laikā no attiecīgā priekšlikuma iesniegšanas dienas. Ja Muitas savienības apvienotā komiteja nevar vienoties par jauna tiesību akta ietveršanu minētajā sarakstā vai par termiņu, līdz kuram Turcijai savā iekšējā tiesību sistēmā jāietver konkrēts tiesību akts, tā pieņem tiesību aktu sarakstu, par kuru ir panākta vienošanās, un Asociācijas padome pieņem lēmumu par citiem tiesību aktiem, kas minēti Komisijas priekšlikumā. Turcija jaunos tiesību aktus savā iekšējā tiesību sistēmā ietver pēc iespējas drīzāk un, vēlākais, piecpadsmit mēnešu laikā no dienas, kurā attiecīgo lēmumu sarakstā iekļāva Muitas savienības apvienotā komiteja vai Asociācijas padome, ja vien pašā tiesību aktā nav paredzēts ilgāks laikposms vai to nav citādi noteikusi Muitas savienības apvienotā komiteja vai Asociācijas padome. 2. pants Lēmuma Nr. 1/95 9. panta sākumā pievieno šādu daļu: "Ja ir vajadzīgs veikt Komisijas novērtējumu par Turcijas tiesību aktu projektiem, Komisija savus komentārus nosūta trīs mēnešu laikā vai — pienācīgi pamatotos īpašos gadījumos —sešu mēnešu laikā no paziņošanas dienas. Kopējais laikposms, ko Komisija pavada, izskatot Turcijas tiesību aktu projektus, netiek uzskatīts par daļu no laikposma, kurā Turcijai saskaņā ar 8. panta 2. punktu savā iekšējā tiesību sistēmā jāiekļauj jaunie Eiropas Savienības tiesību akti. Komisija informē Turciju par plānoto atbildes sniegšanas laiku. Puses cieši sadarbosies, lai nodrošinātu, ka Turcijas tiesību akti ir pilnībā un laikus saskaņoti ar Eiropas Savienības tiesību aktiem." 3. pants Lēmuma Nr. 1/95 52. pantam pievieno šādu daļu: "Muitas savienības apvienotā komiteja katru gadu pieņem Eiropas Savienības instrumentu atjauninātu sarakstu, kā minēts 8. pantā." 4. pants Instrumentiem, kas minēti 1. pantā, piemēro horizontālus pielāgojumus, kā izklāstīts EK un Turcijas Asociācijas padomes Lēmuma Nr. 2/97 I pielikumā. 5. pants Šis lēmums stājas spēkā nākamajā dienā pēc tā pieņemšanas. Briselē, ES un Turcijas Asociācijas padomes vārdā priekšsēdētājs [1] OV 217, 29.12.1964., 3687. lpp. [2] OV L 35, 13.2.1996., 1. lpp. [3] OV 217, 29.12.1964., 3687. lpp. [4] OV L 35, 13.2.1996., 1. lpp. [5] OV L 35, 13.2.1996., 1. lpp. [6] OV L 191, 21.7.1997., 1. lpp.